Predkladacia správa

Podľa záväzku z kolektívnej dohody vo verejnej službe na rok 2003 sa zvýšené stupnice platových taríf  pre zamestnancov pri vykonávaní verejnej služby majú uplatniť od 1. júla 2003. 

Nadväzne na uvedené, sa úloha “návrh nariadenia vlády SR, ktorým sa ustanovujú zvýšené stupnice platových taríf, termín ich účinnosti a znížený limit osobného príplatku zamestnancov pri vykonávaní verejnej služby” pod p. č. 2 na mesiac december 2002 Plánu legislatívnych úloh vlády Slovenskej republiky na rok 2002 schváleného uznesením vlády SR č. 1203 z 19. decembra 2001 stala neaktuálna, a preto ju navrhujeme zrušiť.

Zrušenie uvedenej úlohy nemá finančný, ekonomický, environmentálny vplyv a ani vplyv na zamestnanosť.

Návrh bol zaslaný na medzirezortné pripomienkové konanie.

Materiál sa na rokovanie vlády predkladá bez rozporov.